Ρόμπερτ Μπέντον

Ο Ρόμπερτ Ντάγκλας Μπέντον (αγγλ.:Robert Douglas Benton, 29 Σεπτεμβρίου 1932 - 11 Μαΐου 2025) ήταν Αμερικανός σεναριογράφος και σκηνοθέτης. Βραβεύτηκε με δύο βραβεία Όσκαρ: της Καλύτερης Σκηνοθεσίας και του Καλύτερου Προσαρμοσμένου Σεναρίου για την ταινία του 1979 Κράμερ εναντίον Κράμερ καθώς και με Όσκαρ Καλύτερου Πρωτότυπου Σεναρίου για την ταινία του 1984, Μια θέση στην καρδιά.

 Βιογραφία 
Ο Μπέντον γεννήθηκε στο Γουξαχάτσι του Τέξας το 1932. Οι γονείς του ήταν η Ντόροθι Σπόλντινγκ κι ο Έλερι Ντάγκλας Μπέντον, υπάλληλος εταιρίας τηλεφώνωνhttp://www.filmreference.com/film/37/Robert-Benton.html. Σπούδασε στο Πανεπιστήμιο του Τέξας και της Κολούμπια και κατά τα τέλη της δεκαετίας του 1950 συνέγραψε με τον Χάρβεϊ Σμιθ το βιβλίο The IN and OUT Book. Ξεκίνησε την καριέρα του στο χώρο του κινηματογράφου ως σεναριογράφος ξεκινώντας με το μιούζικαλ του 1966 It's a Bird, It's a Plane, It's Superman και συνεχίζοντας με τη συγγραφή του σεναρίου της θρυλικής ταινίας του 1967 Μπόνι και Κλάιντ (Bonnie & Clyde) σε σκηνοθεσία του Άρθουρ Πεν. Συνέχισε με τη συγγραφή του σεναρίου των ταινιών Ήταν ένας παλιάνθρωπος (There Was a Crooked Man...) του Τζόζεφ Λ. Μάνκιεβιτς και Μια τρελή τρελή καταδίωξη (What's Up, Doc?, 1972) του Πίτερ Μπογκντάνοβιτς. Το 1972 πέρασε στο χώρο της σκηνοθεσίας με την ταινία Σκληρή Συμμορία (Bad Company, 1972). Το 1979 έλαβε παγκόσμια αναγνώριση με τη συγγραφή του σεναρίου και τη σκηνοθεσία της ταινίας Κράμερ εναντίον Κράμερ (Kramer vs. Kramer) για την οποία βραβεύτηκε με Όσκαρ Σκηνοθεσίας και συνέχισε με την ταινία Μια θέση στην καρδιά (Places in the Heart, 1984) για την οποία ξαναβρέθηκε υποψήφιος για Όσκαρ Σκηνοθεσίας και βραβεύτηκε με Όσκαρ Καλύτερου Πρωτότυπου Σεναρίου. Πιο προσφάτη σκηνοθετική του απόπειρα αποτελεί η ταινία του 2007 Πάνω απ' όλα ο έρωτας (Feast of Love).

Απεβίωσε στις 11 Μαΐου 2025, σε ηλικία 92 ετών.

 Ταινίες 
Σκηνοθεσία
 Χρονιά  Ταινία1972  Σκληρή Συμμορία (Bad Company) 1977  Η γάτα είδε τον δολοφόνο (The Late Show)1979  Κράμερ εναντίον Κράμερ (Kramer vs. Kramer) 1982  Η ύποπτη (Still of the Night)1984  Μια θέση στην καρδιά (Places in the Heart)1987  Ναντίν, αλεξίσφαιρος έρωτας (Nadine)1991  Μπίλι Μπάθγκεϊτ (Billy Bathgate)1994  Δεν είμαι κορόιδο κανενός (Nobody's Fool)1998  Το λυκόφως του ντέτεκτιβ (Twilight)2003  Το ανθρώπινο στίγμα (The Human Stain)2007  Πάνω απ' όλα ο έρωτας (Feast of Love)
 Παραπομπές 

Κατηγορία:Αμερικανοί σκηνοθέτες
Κατηγορία:Βραβευμένοι με Χρυσή Σφαίρα
Κατηγορία:Αμερικανοί σεναριογράφοι
Κατηγορία:Βραβευμένοι με Όσκαρ Καλύτερης Σκηνοθεσίας